b'\n_START_ARTICLE_\nRobert F. Kennedy\n_START_SECTION_\nPoliti\xc4\x8dno delovanje do leta 1960\n_START_PARAGRAPH_\nZ diplomo prava se je Robert F. Kennedy zaposlil na pravosodnem ministrstvu, na oddelku za notranjo varnost (Internal Security Section), kjer so raziskovali domnevne sovjetske agente, nato pa so ga leta 1952 prestavili v New York na oddelek za preganjanje primerov goljufije. Po nekaj mesecih je slu\xc5\xbebo pustil ter se posvetil bratovi kampanji za senat (JFK je tistega leta kandidiral za senatorja iz zvezne dr\xc5\xbeave Massachusetts)._NEWLINE_Med letoma 1952 in 1960 je delal v razli\xc4\x8dnih senatorskih odborih (Senate Committee), prvo pod vodstvom republikanskega senatorja Jospeha McCarthya in pri njegovem "lovu na \xc4\x8darovnice" (tako so imenovali njegov neusmiljen lov na domnevne komuniste po dr\xc5\xbeavi, vendar je zaradi nestrinjanja odstopil in postal glavni svetovalec v odboru za nepravilne dejavnosti v delu in upravljanju (United States Senate Select Committee on Improper Activities in Labor and Management). V tem odboru je bil predvsem znan po preganjanju Jimmyja Hoffa, ki je bil vodja sindikata Teamsters in bil obto\xc5\xbeen korupcije ter povezave z mafijo. Iz tega odbora je odstopil leta 1959, in sicer zato, da bi pomagal bratu pri njegovi predsedni\xc5\xa1ki kampanji.\n_START_SECTION_\nPravosodni minister\n_START_PARAGRAPH_\nZ izvolitvijo brata v Belo hi\xc5\xa1o, je JFK imenoval Roberta za pravosodnega ministra v svoji administraciji. Do takrat \xc5\xa1e noben ameri\xc5\xa1ki pravosodni minister ni imel take pomembne funkcije kot jo je imel Bobby, saj je bil poleg ministrovanja tudi eden glavnih svetovalcev predsednika Johna Kennedyja (vendar ni rad javno govoril o tem, saj je bil proti temu, da se glavne veje oblasti med seboj "zdru\xc5\xbeujejo").\n_START_SECTION_\nDr\xc5\xbeavljanske pravice\n_START_PARAGRAPH_\nKljub besedam o\xc4\x8deta ameri\xc5\xa1ke ustave Thomasa Jeffersona "All men are created equal" (vsi ljudje se rodimo enakopravni), v Ameriki to ni veljalo do druge polovice 20. stoletja, saj temnopolti Ameri\xc4\x8dani niso imeli istih pravic kot belci. Temu sta nasprotovala tako JFK kot Robert Kennedy. Avgusta leta 1963 je vlada dovolila shod v Washington D.C.-ju za slu\xc5\xbebe in svobodo (March on Washington for Jobs and Freedom), kjer je imel Martin Luther King Jr svoj znameniti govor "I Have a Dream". Leta 1964 je bil izdan akt o dr\xc5\xbeavljanskih pravicah (Civil Rights Act of 1964), kjer so \xc4\x8drnci postali enakopravni belcem._NEWLINE_Leta 1962, ko se je temnopolti \xc5\xa1tudent James Meredith \xc5\xbeelel vpistavi na Univerzo v Missipiju, so mu to hoteli prepre\xc4\x8diti beli \xc5\xa1tudentje in lokalna policijia z \xc5\xbeupanom na \xc4\x8delu. Robert F. Kennedy je tja poslal 400 marshalov ter 3000 vojakov, da se je lahko Meredith varno vpisal v prvi letnik.\n_START_SECTION_\nSenator iz New Yorka\n_START_PARAGRAPH_\nLeto po atentatu na JFK-ja je Bobby pustil polo\xc5\xbeaj pravosodnega ministra pod vlado Lyndon B. Johnsona, predvsem zaradi nestrinjanja glede vojne v Vietnamu._NEWLINE_Spomladi leta 1964 je najavil svojo kandidaturo za senatorja zvezne dr\xc5\xbeave New York ter tudi premagal republikanskega kandidata za 10%. Kot senator je predvsem javno nasprotoval vojni v Vietnamu in administraciji predsednika Johnsona glede tega vpra\xc5\xa1anja. Tako kot njegov brat je tudi sam bolj podpiral ideje, naj se Zdru\xc5\xbeene dr\xc5\xbeave Amerike preve\xc4\x8d ne vtikajo v politiko drugih dr\xc5\xbeav ter naj v svoji zunanji politiki predvsem podpirajo \xc4\x8dlovekove pravice.\n_START_SECTION_\nKandidatura za predsednika ZDA\n_START_PARAGRAPH_\nDne 16. marca leta 1968 je objavil svojo kandidaturo za predsednika Zdru\xc5\xbeenih dr\xc5\xbeav Amerike. V boju za imenovanje predsedni\xc5\xa1kega kandidata Demokratske stranke je osvojil Indiano, Nebrasko ter tudi Kalifornijo, ki je ena najpomembnej\xc5\xa1ih volilnih dr\xc5\xbeav. Na proslavi zmage v Kaliforniji je bil ubit v hotelu Ambassador pod streli mladega Palestinca. Umrl je naslednjo jutro 6. junija 1968._NEWLINE_Pokopan je na pokopali\xc5\xa1\xc4\x8du Arlington National Cemetery v Washington D.C.-ju, zraven groba svojega brata JFK-a._NEWLINE_Mlaj\xc5\xa1i brat Ted Kennedy je na pogrebu rekel:_NEWLINE_My brother need not be idealized, or enlarged in death beyond what he was in life; to be remembered simply as a good and decent man, who saw wrong and tried to right it, saw suffering and tried to heal it, saw war and tried to stop it._NEWLINE_Those of us who loved him and who take him to his rest today, pray that what he was to us and what he wished for others will some day come to pass for all the world._NEWLINE_As he said many times, in many parts of this nation, to those he touched and who sought to touch him:_NEWLINE_"Some men see things as they are and say why...I dream things that never were and say why not."_NEWLINE_(Mojega brata ni potrebno idealizirati ali ga prikazovati ve\xc4\x8djega, kot je bil v \xc4\x8dasu \xc5\xbeivljenja. Potrebno si ga je zapomniti kot dobrega in po\xc5\xa1tenega \xc4\x8dloveka, ki je zaznal krivice in jih sku\xc5\xa1al odpraviti, ki je opazil trpljenje in ga sku\xc5\xa1al umiliti, \xc4\x8dloveka, ki je videl vojno in jo sku\xc5\xa1al ustaviti._NEWLINE_Mi, ki smo ga ljubili in ga spremljamo na zadnji poti, molimo, da vse to, kar je pomenil nam ter vse, kar si je \xc5\xbeelel za druge, nekega dne objame svet._NEWLINE_Kot je mnogokrat povedal na mnogih krajih, vsem tistim, ki se jih je dotaknil in vsem, ki so njegovega dotika \xc5\xbeeleli:_NEWLINE_"Nekateri ljudje vidijo stvari tak\xc5\xa1ne kot so, in se vpra\xc5\xa1ajo \xe2\x80\x9cZakaj?\xe2\x80\x9d Jaz sanjam o stvareh, ki jih \xc5\xa1e ni bilo, in se vpra\xc5\xa1am: \xe2\x80\x9eZakaj ne?\xe2\x80\x9c)\n_START_SECTION_\nVelika dru\xc5\xbeina\n_START_PARAGRAPH_\nNa smu\xc4\x8darskih po\xc4\x8ditnicah v Mont Tremblantu v Qu\xc3\xa9becu, Kanada je leta 1945 spoznal so\xc5\xa1olko in prijateljico svoje sestre Jean - Ethel Skakel. Bobby in Ethel sta se poro\xc4\x8dila 17. junija 1950. V zakonu se jima je rodilo 11 otrok - zadnja h\xc4\x8di Rory po njegovi smrti (glej rodovnik dru\xc5\xbeine Kennedy). Velika dru\xc5\xbeina je \xc5\xbeivela v McLeanu, Virginija, na posestvu z vilo Hickory Hill, ki jo je Robert odkupil od brata Jacka Kennedyja.'